དེ་ལྟར་བྱིས་པ་ལྟར་འཇུག་པའི་དབང་བདུན་ཐུན་མོང་གི་དགོས་པ་ནི།དེ་ལྟར་རྡུལ་ཚོན་གྱི་དཀྱིལ་འཁོར།རས་བྲིས་ཀྱི་དཀྱིལ་འཁོར།ལུས་ཀྱི་དཀྱིལ་འཁོར།བསམ་གཏན་གྱི་དཀྱིལ་འཁོར་བཅས་དཀྱིལ་འཁོར་བཞི་ལས་རྡུལ་ཚོན་གྱི་དཀྱིལ་འཁོར་དུ་དབང་བདུན་པོ་ཐམས་ཅད་ལ་ཆུ་ཡི་བྱ་བ་རྗེས་སུ་འགྲོ་བའི་ཕྱིར།ཆུའི་དབང་ཞེས་པ་དེ་ཉིད་ཐོབ།སྡིག་པའི་དྲི་མ་འཁྲུད།ལམ་བསྐྱེད་པའི་རིམ་པ་སྒོམ་པ་དང་འོག་མིན་གྱི་མཐར་ཐུག་པའི་འཇིག་རྟེན་པའི་དངོས་གྲུབ་སྒྲུབ་པ་ལ་དབང༌།བསོད་ནམས་ཀྱི་ཚོགས་ཀྱི་ནུས་པ་འཇོགབསྐྱེད་རིམ་དང་འབྲེལ་བའི་སྤྱོད་པ་དང་གྲོལ་བ་སྟེར་བ་བཅས་གསང་སྔགས་ཀྱི་དགེ་བསྙེན་དུ་གྱུར་ཏེ།མཐོང་བའི་ཆོས་ལ་དཀྱིལ་འཁོར་གྱི་འཁོར་ལོ་མངོན་དུ་བྱས་ན་ཚེ་འདིར་ས་བདུན་གྱི་དབང་ཕྱུག་ཏུ་འགྱུར་ཞིང༌།མཐོང་བའི་ཆོས་ལ་དེ་ལྟར་མི་བྱེད་ཅིང་མི་དགེ་བ་བཅུ་དང་བྲལ་བར་གནས་ན་སྐྱེ་བ་བདུན་གྱིས་ས་བདུན་གྱི་དབང་ཕྱུག་ཐོབ།